turjo4nis/wikipedia-bn-dump-20250701 huggingface dataset:
রাজবাড়ীর চমচম

রাজবাড়ীর চমচম হলো বাংলাদেশের রাজবাড়ী জেলায় উৎপন্ন এক ধরনের মিষ্টি যা মূলত চমচমের একটি প্রকরণ। রাজবাড়ীর জনপ্রিয় এ মিষ্টিটি প্রস্তুত করেছিলেন ভাদু সাহা নামক একজন মিষ্টি প্রস্তুতকারক যিনি এই চমচমের জন্য সারা দেশে বিখ্যাত। সাধারণত এটি হালকা রসালো হয়। রাজবাড়ীর ঐতিহ্যবাহী এই চমচমের স্বাদ ও গন্ধ অন্যান্য চমচম হতে আলাদা। যদিও পোড়াবাড়ীর চমচম এর অনবদ্য স্বাদের জন্য বেশি বিখ্যাত তবুও রাজবাড়ীর চমচমও এর স্বাদের জন্য বেশ জনপ্রিয়। বিশেষ করে, ক্ষীরের প্রলেপ দেওয়া ক্ষীরের চমচম বেশি সুস্বাদু।

তথ্যসূত্র

বাংলাদেশী মিষ্টান্ন
বাংলাদেশী রন্ধনশৈলী
খণ্ডপাড়া রাজ্য

খণ্ডপাড়া রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি বর্তমানে ওড়িশা রাজ্যের নয়াগড় জেলায় অবস্থিত।

রাজ্যটির উত্তর সীমান্ত বরাবর প্রবাহিত হয় মহানদী নদী। মূল শহর কান্তিলো হলেও রাজ্যের রাজধানী ছিল খণ্ডপাড়া শহরে। কান্তিলো শহরেই রয়েছে অন্যতম জনপ্রিয় দর্শনীয় স্থান নীলমাধব মন্দির।

ইতিহাস
অনেকে মনে করেন মধ্যপ্রদেশের রেওয়া অঞ্চলের শাসক এই রাজ্যটির পত্তন ঘটান। আবার অপর একটি জনশ্রুতি অনুযায়ী নয়াগড়ের রাজা রঘুনাথ সিংহের দুই পুত্র ছিল। জ্যেষ্ঠপুত্র হরিহর সিংহ বংশানুক্রমে নয়াগড়ের রাজা ঘোষিত হন এবং কনিষ্ঠপুত্র যদুনাথ সিংহ মঙ্গরাজকে রাজ্যেরই চারটে গড় তথা কাদুয়া, ঘুঁটশাহী, শারদাপুর এবং খেপাড়ার দায়িত্ব দেওয়া হয়। ১৫৯৯ খ্রিস্টাব্দে যদুনাথ সিংহ মঙ্গরাজ খণ্ডপাড়া অঞ্চলের আগলপুর এবং হরিচন্দনপুর থেকে সেনাধ্যক্ষ দের পরাজিত করেন এবং ওই অঞ্চলে নিজের আলাদা একটি রাজত্ব গঠন করেন। রাজা নারায়ণ সিংহ মঙ্গরাজের শাসনকালে খণ্ডপাড়া রাজ্য পূর্ব দিকে বাঁকী, পশ্চিমে দশপল্লার বলরাম প্রসাদ, উত্তরে কান্তিলো এবং দক্ষিণে নয়াগড়ের যোগীয়াপল্লী অবধি বিস্তৃতি পায়৷ রাজ্যটি শুরুর দিকে রেওয়া রাজ্যের শাসক দ্বারা প্রতিষ্ঠিত নয়াগড় রাজ্যেরই অংশ ছিলো, কিন্তু ১৫৯৯ খ্রিস্টাব্দে ওড়িশার মহারাজা খণ্ডপাড়ার সামন্ত রাজা যদুনাথ সিংহকে মঙ্গরাজ উপাধি দিলে এটি পৃথক রাজ্যর মর্যাদা হয় এবং যদুনাথ সিংহ মঙ্গরাজ রাজ্যের প্রথম রাজা ঘোষিত হন৷ তিনি ছিলেন বাঘেল রাজবংশের রাজপুত বংশজ৷ পদ্মনাভ মঙ্গরাজ বড়ম্বা রাজ্যের রাজা থাকাকালীন খণ্ডপাড়ার রাজা বড়ম্বা রাজ্য আক্রমণ ও দখল করেন৷

শাসকবর্গ
খণ্ডপাড়া রাজ্যের শাসকরা রাজা উপাধিতে ভূষিত হতেন৷ খণ্ডপাড়ার রাজবংশের চিহ্ন একটি বাঘের মুখ এবং রাজ্যের প্রতীক পার্শ্ববর্তী নয়াগড় রাজ্যের সঙ্গে অভিন্ন৷

রাজা 
১৫৯৯ – ১৬৭৫                যদুনাথ সিংহ মঙ্গরাজ, খণ্ডপাড়ার প্রথম রাজা
১৬৭৫ – ১৭০৯                নারায়ণ সিংহ মঙ্গরাজ
১৭০৯ – ১৭২৩                বালুঙ্কেশ্বর সিংহ মঙ্গরাজ
১৭২৩ – ১৭৩২                বনমালী সিংহ মঙ্গরাজ ভ্রমরবর রায়
১৭৩৪ – ১৭৭০                বৈরাগী সিংহ মঙ্গরাজ ভ্রমরবর রায়
১৭৭০ – ১৭৯৪                নীলাদ্রি সিংহ মঙ্গরাজ ভ্রমরবর রায়
১৭৯৪ – ১৮১৫                নরসিংহ সিংহ মঙ্গরাজ ভ্রমরবর রায়
১৮১৫ – ১৮২১                পুরুষোত্তম মঙ্গরাজ ভ্রমরবর রায়
১৮২১ – ১৮৪২                কৃষ্ণচন্দ্র সিংহ ভ্রমরবর রায় 
১৮৪২ – ১৮৬৭                কুঞ্জবিহারী সিংহ ভ্রমরবর রায় 
২৮ ফেব্রুয়ারি ১৮৬৭ – ১৯০৫         নটবর সিংহ ভ্রমরবর রায় 
১৯০৫ – ২৬ ডিসেম্বর ১৯২২        রামচন্দ্র সিংহ মর্দরাজ ভ্রমরবর রায় 
২৬ ডিসেম্বর ১৯২২ – ১৫ আগস্ট ১৯৪৭  হরিহর সিংহদেও মর্দরাজ ভ্রমরবর রায়

তথ্যসূত্র

ওড়িশার ইতিহাস
ওড়িশার দেশীয় রাজ্য
১৫৯৯-এ ভারতে প্রতিষ্ঠিত
নয়াগড় জেলা
১৯৪৮-এ ভারতে বিলুপ্ত
জাতীয় সড়ক ৭১৭ (ভারত)

জাতীয় সড়ক ৭১৭এ হল ভারতের জাতীয় সড়ক, যার একটি অংশ ভারত সরকারের সংস্থা সড়ক পরিবহন ও জনপথ মন্ত্রণালয়ের ভারতমালা পরিযোজনার অংশ।   সড়কটিকে সাধারণভাবে এনএইচ ৭১৭এ হিসাবে উল্লেখ করা। এনএইচ ৭১৭১এ পশ্চিমবঙ্গের বাগরাকোটে শুরু হয় এবং  সিকিমের গ্যাংটকে শেষ হয়। এনএইচ ৭১৭এ ভারতের পশ্চিমবঙ্গ ও সিকিম রাজ্যের মধ্যে বিস্তৃত। এটি পশ্চিমবঙ্গের দুটি জেলা জলপাইগুড়ি জেলা ও কালিম্পং জেলা এবং সিকিমের দুটি জেলা পাকিয়ং জেলা ও পূর্ব সিকিম জেলা  মধ্যে দিয়ে  অগ্রসর হয়েছে।

পথ 

পশ্চিমবঙ্গ

বাগরাকোট - লাভা - আলগড়া - পেডং - পশ্চিমবঙ্গ-সিকিম সীমানা।

সিকিম

পশ্চিমবঙ্গ-সিকিম বর্ডার - রেনক - রোরথাং - পাকিয়ং বিমানবন্দর - পাকিয়ং বাজার - রানিপুল - গ্যাংটক।

তথ্যসূত্র

বহিঃসংযোগ
 ওপেনস্ট্রিটম্যাপ- জাতীয় সড়ক ৭১৭

পশ্চিমবঙ্গের জাতীয় সড়ক
ভারতের জাতীয় সড়ক
কিউবিট

কিউবিট, কোয়ান্টাম কম্পিউটিংয়ে, একটি কোয়েট বা কোয়ান্টাম বিট (কখনও কখনও কিউবিট) কোয়ান্টাম তথ্যের প্রাথমিক একক, যা দ্বি-রাষ্ট্রীয় ডিভাইসের সাহায্যে শারীরিকভাবে উপলব্ধ ক্লাসিকাল বাইনারি বিটের কোয়ান্টাম সংস্করণ। কোয়েট হ'ল দ্বি-রাষ্ট্র (বা দ্বি-স্তরের) কোয়ান্টাম-মেকানিকাল সিস্টেম, কোয়ান্টাম মেকানিক্সের বিশিষ্টতা প্রদর্শনকারী সহজতম কোয়ান্টাম সিস্টেমগুলির মধ্যে একটি। উদাহরণগুলির মধ্যে ইলেক্ট্রনের স্পিন অন্তর্ভুক্ত রয়েছে যেখানে দুটি স্তরকে স্পিন আপ এবং ডাউন স্পিন হিসাবে নেওয়া যেতে পারে; বা একটি একক ফোটনের মেরুকরণ যাতে দুটি রাজ্যকে উল্লম্ব মেরুকরণ এবং অনুভূমিক মেরুকরণ হিসাবে নেওয়া যেতে পারে। একটি শাস্ত্রীয় ব্যবস্থায়, কিছুটা এক রাজ্যে বা অন্য অবস্থায় থাকতে হবে। তবে কোয়ান্টাম মেকানিক্স একযোগে উভয় রাজ্যের সুসংহত সুপারপজিশনে কুইটামকে অনুমতি দেয়, এমন সম্পত্তি যা কোয়ান্টাম মেকানিক্স এবং কোয়ান্টাম কম্পিউটিংয়ের মৌলিক।

ব্যুৎপত্তি 
কিউবিট শব্দটি চালু করার কৃতিত্ব দেয়া হয় বেঞ্জামিন শুমাচারকে।

বিট বনাম কিউবিট

আরও দেখুন 
 আলোকীয় গণনা

তথ্যসূত্র 

কোয়ান্টাম কম্পিউটিং
তথ্য একক
অস্ট্রেলীয় উদ্ভাবন
শাকির আল-শুজা

শাকির আল-শুজা আল-আলিয়ান (; জন্ম: ২ আগস্ট ১৯৭২; শাকির আল-শুজা নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল নাসর এবং সৌদি আরব জাতীয় ফুটবল দলের হয়ে একজন গোলরক্ষক হিসেবে খেলেছেন।

তথ্যসূত্র

বহিঃসংযোগ
 
 

জীবিত ব্যক্তি
১৯৭২-এ জন্ম
সৌদি ফুটবলার
ফুটবল গোলরক্ষক
সৌদি পেশাদার লিগের খেলোয়াড়
আল-শাবাব ফুটবল ক্লাবের (রিয়াদ) খেলোয়াড়
সৌদি আরবের আন্তর্জাতিক ফুটবলার
১৯৯২ কিং ফাহ্দ কাপের খেলোয়াড়
পুরুষ ফুটবল গোলরক্ষক
রেবেকা মাহমুদ

রেবেকা মাহমুদ বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
রেবেকা মাহমুদ পঞ্চম জাতীয় সংসদের মহিলা আসন ৩ থেকে ও ষষ্ঠ জাতীয় সংসদের মহিলা আসন ২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
ষষ্ঠ জাতীয় সংসদ সদস্য
পঞ্চম জাতীয় সংসদ সদস্য
জাতীয় সংসদের মহিলা সদস্য
২০শ শতাব্দীর বাংলাদেশী নারী রাজনীতিবিদ
চাইল্ডহুড'স এন্ড (পিংক ফ্লয়েডের গান)

"চাইল্ডহুড'স এন্ড" ব্রিটিশ রক ব্যান্ড পিংক ফ্লয়েডের, ১৯৭২ সালে প্রকাশিত সপ্তম স্টুডিও এ্যালবাম অব্‌সকিওর্ড বাই ক্লাউড্‌স-এর অন্তর্গত একক সঙ্গীত। ১৯৮৭ সালের অ্যা মৌমানট্রি ল্যাপ্‌স অব রিজন  এ্যালবাম প্রকাশের আগ পর্যন্ত এটা ছিল দলটির গিটারবাদক ডেভিড গিলমোরের পূর্ণ সঙ্গীতায়োজন করা পিংক ফ্লয়েডের শেষ গান। ডেভিড এই গানের গীতিকারও ছিলেন। গানটির শিরোনাম আর্থার সি ক্লার্কের ১৯৫৩ সালে প্রকাশিত একই নামের বৈজ্ঞানিক কল্প-উপন্যাস হতে নেয়া হয়েছিল। গানটি বারবেট শ্রোডার পরিচালিত ১৯৭২ সালের চলচ্চিত্র লা ভ্যালে -তে ব্যবহার করা পিংক ফ্লয়েড প্রযোজিত ১০টি গানের একটি। ১০টি  অক্টোবর, ২০১৬ তে প্রকাশিত দ্য আরলি ইয়ার্স ১৯৬৫–১৯৭২ বক্স সেটের প্রচারণার জন্য দ্বিতীয় একক হিসেবে "চাইল্ডহুড'স এন্ড"-এর একটি রিমিক্স সংস্করণ বের হয়েছিল।

সরাসরি পরিবেশনা 
"চাইল্ডহুড'স এন্ড" গানটি ১৯৭২ সালের ডিসেম্বরে পিংক ফ্লয়েডের ইউরোপ সফর এবং মার্চ, ১৯৭৩ সালের উত্তর আমেরিকা সফরের কয়েকটি শো'তে সরাসরি পরিবেশিত হয়েছিল। গানটির সরাসরি পরিবেশিত সংস্করণটি মূল গানের সঙ্গীতায়োজনে না থাকা ভিন্ন বৈশিষ্টে পূর্ণ; অতিরিক্ত যন্ত্র সঙ্গীতের উপাদানযুক্ত এবং মূল স্টুডিও সংস্করণ হতে দীর্ঘ। সরাসরি পরিবেশনা গুলির মাঝে ১৯৭৩ সালের ১০ মার্চ কেন্ট স্টেট বিশ্ববিদ্যালয়ের উপস্থাপিত সর্বশেষ পরিবেশনাটি ব্যাতিক্রম, এসময় মূল গানের স্টুডিও সংস্করণ পরিবেশিত হয়েছিল। সরাসরি পরিবেশিত সংস্করণটি এফ-শার্প মাইনর কর্ডে সঞ্চালিত,যা ই-মাইনর কর্ডে সঞ্চালিত স্টুডিও সংস্করণ হতে একধাপ উপরের সঙ্গীত নোট। নিক মেইসন'স সসারফুল অব সিক্রেটস  সঙ্গীতদল তাদের ২০১৯ সালের বিশ্বসফরে গানটিকে পুনরুজ্জীবিত করে।

কর্মীবৃন্দ 
 ডেভিড গিলমোর – মূল কন্ঠ, একুয়োস্টিক ও ইলেকট্রিক গিটার
 রজার ওয়াটার্স – বেস গিটার
 রিচার্ড রাইট – হ্যামন্ড অরগান, ইএমএস ভিসিএস ৩ সিন্থেসাইজার
 নিক মেইসন – ড্রামস

তথ্যসূত্র

বহিঃসংযোগ

সুরকার ও গীতিকার উভয় সহ সঙ্গীত নিবন্ধ
পিংক ফ্লয়েডের গান
রক গীতিকাব্য
ডেভিড গিলমোর রচিত গান
ডেভিড গিলমোর প্রযোজিত গানের রেকর্ডিং
রজার ওয়াটার্স প্রযোজিত গানের রেকর্ডিং
রিচার্ড রাইট (সঙ্গীতজ্ঞ) প্রযোজিত গানের রেকর্ডিং
নিক মেইসন প্রযোজিত গানের রেকর্ডিং
রওশন ইলাহী

রওশন ইলাহী বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
রওশন ইলাহী পঞ্চম জাতীয় সংসদের মহিলা আসন ২ থেকে ও ষষ্ঠ জাতীয় সংসদের মহিলা আসন ২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
ষষ্ঠ জাতীয় সংসদ সদস্য
পঞ্চম জাতীয় সংসদ সদস্য
দ্বিতীয় জাতীয় সংসদ সদস্য
জাতীয় সংসদের মহিলা সদস্য
২০শ শতাব্দীর বাংলাদেশী নারী রাজনীতিবিদ
লুৎফুন নেসা হোসেন

লুৎফুন নেসা হোসেন বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
লুৎফুন নেসা হোসেন পঞ্চম ও ষষ্ঠ জাতীয় সংসদের মহিলা আসন ৬ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
ষষ্ঠ জাতীয় সংসদ সদস্য
পঞ্চম জাতীয় সংসদ সদস্য
জাতীয় সংসদের মহিলা সদস্য
২০শ শতাব্দীর বাংলাদেশী নারী রাজনীতিবিদ
সুফিয়া বেগম

সুফিয়া বেগম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
সুফিয়া বেগম ষষ্ঠ জাতীয় সংসদের মহিলা আসন ৭ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
ষষ্ঠ জাতীয় সংসদ সদস্য
জাতীয় সংসদের মহিলা সদস্য
২০শ শতাব্দীর বাংলাদেশী নারী রাজনীতিবিদ
মমতাজ কবির

মমতাজ কবির বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
মমতাজ কবির ষষ্ঠ জাতীয় সংসদের মহিলা আসন ৯ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
ষষ্ঠ জাতীয় সংসদ সদস্য
জাতীয় সংসদের মহিলা সদস্য
২০শ শতাব্দীর বাংলাদেশী নারী রাজনীতিবিদ
রওশন আরা হেনা

রওশন আরা হেনা বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
রওশন আরা হেনা পঞ্চম ও ষষ্ঠ জাতীয় সংসদের মহিলা আসন ১২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
ষষ্ঠ জাতীয় সংসদ সদস্য
পঞ্চম জাতীয় সংসদ সদস্য
জাতীয় সংসদের মহিলা সদস্য
২০শ শতাব্দীর বাংলাদেশী নারী রাজনীতিবিদ
রহিমা খন্দকার

রহিমা খন্দকার বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
রহিমা খন্দকার ১৯৭৯ সালের দ্বিতীয় জাতীয় সংসদের মহিলা আসন-১৬ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন। তিনি পঞ্চম ও ষষ্ঠ জাতীয় সংসদের মহিলা আসন ১৫ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
ষষ্ঠ জাতীয় সংসদ সদস্য
পঞ্চম জাতীয় সংসদ সদস্য
জাতীয় সংসদের মহিলা সদস্য
দ্বিতীয় জাতীয় সংসদ সদস্য
২০শ শতাব্দীর বাংলাদেশী নারী রাজনীতিবিদ
লায়লা বেগম

লায়লা বেগম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
লায়লা বেগম ষষ্ঠ জাতীয় সংসদের মহিলা আসন ১৭ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
ষষ্ঠ জাতীয় সংসদ সদস্য
জাতীয় সংসদের মহিলা সদস্য
২০শ শতাব্দীর বাংলাদেশী নারী রাজনীতিবিদ
ইয়াসমিন হক

ইয়াসমিন হক বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

রাজনৈতিক জীবন 
ইয়াসমিন হক ষষ্ঠ জাতীয় সংসদের মহিলা আসন ২২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
জাতীয় সংসদের সংরক্ষিত মহিলা আসনের সদস্য
ষষ্ঠ জাতীয় সংসদ সদস্য
জাতীয় সংসদের মহিলা সদস্য
২০শ শতাব্দীর বাংলাদেশী নারী রাজনীতিবিদ
মুহাম্মদ ফাজলী ইলাহী

মুহাম্মদ ফাজলী ইলাহী একজন বাংলাদেশী শিক্ষাবিদ, প্রকৌশলী এবং অধ্যাপক। দীর্ঘদিন বাংলাদেশ প্রকৌশল বিশ্ববিদ্যালয়ে অধ্যাপনা করা এই যন্ত্রপ্রকৌশলী বর্তমানে আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করছেন। এর আগে ২০০৩ থেকে ২০০৮ সাল পর্যন্ত তিনি গাজীপুরের ইসলামিক ইউনিভার্সিটি অব টেকনোলজির উপাচার্য হিসেবে দায়িত্ব পালন করেছেন।

শিক্ষাজীবন 
ফাজলী ইলাহী সেন্ট গ্রেগরী উচ্চ বিদ্যালয় থেকে মাধ্যমিক এবং নটর ডেম কলেজ থেকে উচ্চমাধ্যমিক শিক্ষা সম্পন্ন করেন। এরপর ১৯৭১ সালে তিনি বাংলাদেশ প্রকৌশল বিশ্ববিদ্যালয় থেকে যন্ত্রপ্রকৌশলে (মেকানিক্যাল ইঞ্জিনিয়ারিং) স্নাতক ডিগ্রি অর্জন করেন। পরবর্তীতে তিনি উচ্চতর শিক্ষার জন্য ইংল্যান্ডে যান এবং ব্র্যাডফোর্ড বিশ্ববিদ্যালয় থেকে ১৯৭৭ সালে ডক্টরেট ডিগ্রি অর্জন করেন।

কর্মজীবন 
ফাজলী ইলাহী ১৯৭৫ থেকে ১৯৭৭ সাল পর্যন্ত  ব্র্যাডফোর্ড বিশ্ববিদ্যালয়ের প্রায়োগিক যন্ত্রকৌশলের খণ্ডকালীন প্রদর্শক হিসেবে কাজ করেন। দেশে ফিরে তিনি বুয়েটে যোগ দেন। ১৯৭৯ সাল থেকে তিনি প্রতিষ্ঠানটির মেকানিক্যাল ইঞ্জিনিয়ারিং রিসার্চ বুলেটিনের সম্পাদকের দায়িত্ব পান। ১৯৭৯ থেকে ১৯৮০ সাল পর্যন্ত তিনি ইউনিডোর একজন ফেলো ছিলেন। ১৯৮৫ সালে তিনি বুয়েটের কম্পিউটার সেন্টারের সিস্টেম বিশ্লেষক নিযুক্ত হন। ১৯৮৬ সালে তাকে কিছুদিনের জন্য কম্পিউটার সেন্টারের ভারপ্রাপ্ত পরিচালক হিসেবে দায়িত্ব পালন করতে হয়। একই বছরের ১০ ফেব্রুয়ারি তিনি প্রতিষ্ঠানটির যন্ত্রপ্রকৌশল বিভাগের অধ্যাপক পদে নিয়োগ পান।

১৯৯৩ সালে তিনি ইসলামিক ইনস্টিটিউট অব টেকনোলজির কম্পিউটার সেন্টারের (আইসিটিভিটিআর) প্রতিষ্ঠাতা পরিচালক হিসেবে যোগ দেন। পরবর্তীতে তিনি বিশ্ববিদ্যালয়টির যন্ত্র ও রসায়ন প্রকৌশল বিভাগের অধ্যাপক এবং বিভাগীয় প্রধানের দায়িত্ব পালন করেন। ২০০৩ সালের ৪ জানুয়ারি তিনি প্রতিষ্ঠানটির উপাচার্য হিসেবে নিয়োগ পান এবং ২০০৮ সালের ৩১ মার্চ পর্যন্ত তিনি এ দায়িত্ব পালন করেন।

২০২০ সালের ১ জানুয়ারি তিনি আহছানউল্লা বিজ্ঞান ও প্রযুক্তি বিশ্ববিদ্যালয় নামক একটি বেসরকারি বিশ্ববিদ্যালয়ের উপাচার্য নিযুক্ত হন।

এছাড়া তিনি বর্তমানে বাংলাদেশ সোসাইটি অব মেকানিক্যাল ইঞ্জিনিয়ার্সের ভাইস প্রেসিডেন্ট এবং বোর্ড অব অ্যাক্রেডিটেশন অব ইঞ্জিনিয়ারিং অ্যান্ড টেকনিক্যাল এডুকেশন (বিএইটিই)-এর সেক্টোরাল কমিটির চেয়ারম্যান পদে অধিষ্ঠিত আছেন। তিনি ইনস্টিটিউশন অব ইঞ্জিনিয়ার্স বাংলাদেশ, বাংলাদেশ কম্পিউটার সোসাইটি এবং জাপান সোসাইটি অব টেকনোলজি অব প্লাস্টিসিটির একজন ফেলো। এর পাশাপাশি তিনি হিকমাহ ফাউন্ডেশন ও আঞ্জুমানে হেদায়েতুল উম্মত নামক দুটি প্রতিষ্ঠানের সাথে জড়িত আছেন।

তথ্যসূত্র  

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশী প্রকৌশলী
বাংলাদেশী শিক্ষাবিদ
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বাংলাদেশ প্রকৌশল বিশ্ববিদ্যালয়ের শিক্ষক
ব্র্যাডফোর্ড বিশ্ববিদ্যালয়ের প্রাক্তন শিক্ষার্থী
নটর ডেম কলেজ, ঢাকার প্রাক্তন শিক্ষার্থী
বাংলাদেশী মুসলিম
বাংলাদেশী শিক্ষায়তনিক
আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য
ইসলামিক ইউনিভার্সিটি অব টেকনোলজির উপাচার্য
বাংলাদেশী যন্ত্র প্রকৌশলী
মুন্নী সাহা

মুন্নি সাহা একজন বাংলাদেশী সাংবাদিক এবং টেলিভিশন সঞ্চালক। তিনি এটিএন নিউজ টেলিভিশন চ্যানেলে কাজ করেছেন।

কর্মজীবন 
ভোরের কাগজ দিয়ে তার সাংবাদিকতা শুরু। সেখান থেকে তিনি যান একুশে টেলিভিশনে। এরপর যোগ দেন এটিএন বাংলায়। উল্লেখ্য যে, এটিএন নিউজ-এর শুরু থেকেই তিনি এই নেটওয়ার্কের সঙ্গে যুক্ত ছিলেন। মালিকপক্ষের সঙ্গে বিরোধের জেরে  ৩১ মে ২০২৩ তারিখে মুন্নী সাহা এটিএন নিউজ থেকে পদত্যাগ করেন। তিনি বর্তমানে ‘এক টাকার খবর’ অনলাইন পোর্টালের সম্পাদক যার অফিস কারওয়ান বাজারে।

সমালোচনা 
২০২৪ সালের আগস্টে ছাত্র-জনতার অভ্যুত্থানের মাধ্যমে শেখ হাসিনা সরকারের পতনের পর, সাহাকে মানবতা বিরোধী অপরাধের অভিযোগে অভিযুক্ত করা হয়। তার বিরুদ্ধে হত্যাকাণ্ডের অভিযোগ আনা হয়েছে।

২০২৪ সালের অক্টোবর মাসে, বাংলাদেশ ফাইন্যান্সিয়াল ইন্টেলিজেন্স ইউনিট তার ব্যাংক অ্যাকাউন্ট সম্পর্কিত তথ্য চেয়ে চিঠি পাঠায়। ৩০ নভেম্বর ২০২৪ তারিখে, সাহাকে ঢাকার কারওয়ান বাজারে স্থানীয় জনসাধারণ আটক করে পুলিশকে সোপর্দ করে। পরে পুলিশ তাকে গোয়েন্দা বিভাগের হেফাজতে পাঠায় এবং তিনি কয়েক ঘন্টা পর ছাড়া পান।

তথ্যসূত্র 

১৯৬৯-এ জন্ম
জীবিত ব্যক্তি
বাংলাদেশী নারী সাংবাদিক
বাংলাদেশী টেলিভিশন ব্যক্তিত্ব
বাংলাদেশী হিন্দু
আলোক পথ

আলোক পথ হলো কোনো একটি আলোক মাধ্যম বা ব্যবস্থায় আলোকরশ্মি যে পথে গমন করে। ভাঁজকৃত আলোক যন্ত্রের মাধ্যমে কোনো একটি ভৌত আলোক দৈর্ঘ্যকে আলোকপথের চেয়ে কমানো সম্ভব। আলোকবিজ্ঞানের ভাষায় আলোকপথের দৈর্ঘ্যকে মাধ্যমের প্রতিসরাঙ্ক দ্বারা গুণন করার মাধ্যমে আলোক পথের দৈর্ঘ্য পাওয়া যায়।

আলোক পথ প্রভাবক 
কোনো একটি অথবা দুইটি মাধ্যমের আলোকপথ নিম্নলিখিত প্রভাবকসমূহ দ্বারা প্রভাবিত হয়:
 প্রতিফলন
 পূর্ণ আভ্যন্তরীণ প্রতিফলন
 প্রতিসরণ
 আলোর বিচ্ছুরণ
 শোষণ

ব্যবহার্য সামগ্রী 
 লেন্স
 প্রিজম
 দর্পন
 স্বচ্ছ পদার্থ (যেমন আলোক বিশোধক)
 ঈষদচ্ছ পদার্থ (যেমন হিমায়িত কাঁচ)
 অস্বচ্ছ পদার্থ

তথ্যসূত্র 

আলোকবিজ্ঞান
ভৌত আলোকবিজ্ঞান
জ্যামিতিক আলোকবিজ্ঞান
ইসারুল হক কাসেমি

ইসারুল হক কাসেমি (, ১৯৬৪ — ১৯৯১) ছিলেন একজন পাকিস্তানি ইসলামি পণ্ডিত, ধর্ম প্রচারক ও রাজনীতিবিদ। তিনি সিপাহে সাহাবা পাকিস্তানের ২য় সভাপতি এবং পাকিস্তানের জাতীয় পরিষদের সদস্য ছিলেন।

প্রারম্ভিক জীবন 
ইসারুল হক ১৯৬৪ সালে পাকিস্তানের পাঞ্জাব প্রদেশের সামুন্দ্রিতে জন্মগ্রহণ করেন। তার পরিবার আম্বালা থেকে সামুন্দ্রিতে বসতি স্থাপন করেছিল এবং তার পিতা কয়েক বছর মধ্যপ্রাচ্যে কাজ করেছিল। তিনি লাহোরের ৩টি মাদ্রাসায় লেখাপড়া করেছেন।

কর্মজীবন 
তিনি পেশা হিসেবে প্রথমে ব্যবসা করতে চেয়েছিলেন, পরে ১৯৮৫ সালে তিনি ওকারা মসজিদে খতিব হিসেবে নিযুক্ত হন। হক নওয়াজ ঝংভির অনুরোধে জেলার শহরে-বাজারে প্রচারের কাজে ঝং যাওয়ার আগে স্থানীয় পুলিশের সাথে বিবাদের জন্য তিনি একটি পরিচিতি লাভ করেন।

১৯৯০ খ্রিষ্টাব্দে ইসলামি জমহুরি ইত্তেহাদের প্রার্থী হিসেবে তিনি পাকিস্তানের সাধারণ নির্বাচনে জাতীয় পরিষদের সদস্য নির্বাচিত হন। তিনি ৬২,৪৮৬টি ভোট পান এবং পাকিস্তান ডেমোক্রেটিক এলায়েন্সের নওয়াব আমানুল্লাহ খানকে পরাজিত করেন।

মৃত্যু 
১৯৯১ সালে ঝং জেলায় একটি উপনির্বাচনের সময় তাকে হত্যা করা হয়।

আরও দেখুন 
 হক নওয়াজ ঝংভি
 আজম তারিক
 জিয়াউর রহমান ফারুকী
 মুহাম্মদ আহমেদ লুধিয়ানভী
 আওরঙ্গজেব ফারুকী
 দেওবন্দি ব্যক্তিত্বের তালিকা

তথ্যসূত্র

বহিঃসংযোগ 
 ভিডিও –– ইসারুল হক কাসেমির একটি বক্তব্য
 ভিডিও –– পাকিস্তানের জাতীয় পরিষদে ইসারুল হক কাসেমির একটি বক্তব্য

১৯৬৪-এ জন্ম
১৯৯১-এ মৃত্যু
দেওবন্দি ব্যক্তি
পাকিস্তানের ইসলামি চিন্তাবিদ
সুন্নি ইসলামের পণ্ডিত
হানাফি ফিকহ পণ্ডিত
সিপাহে সাহাবা পাকিস্তানের প্রধান
২০শ শতাব্দীর ইসলামের মুসলিম পণ্ডিত
গুপ্তহত্যার শিকার পাকিস্তানি
পাকিস্তানি ইসলাম ধর্মীয় নেতা
পাকিস্তানি ইসলামপন্থী
পাকিস্তান জাতীয় পরিষদ সদস্য ১৯৯০-১৯৯৩
ঝং জেলার ব্যক্তি
গুপ্তহত্যার শিকার ধর্মীয় নেতা
মনীষ আর গোস্বামী

মনীষ আর গোস্বামী (জন্ম: ৮ঠা অক্টোবর ১৯৬১) একজন ভারতীয় টেলিভিশন প্রযোজক  এবং সিদ্ধন্ত সিনেমাভিশন প্রাইভেট লিমিটেডের চেয়ারম্যান এবং ব্যবস্থাপনা পরিচালক (সিএমডি)। তিনি সিদ্ধন্ত সিনেমাভিশন লিমিটেডের প্রতিষ্ঠাতা এবং ১৯৯৩ সালে হিন্দি সিরিয়াল পরমপাড়ার মাধ্যমে টেলিভিশন প্রযোজক হিসাবে আত্মপ্রকাশ করেছিলেন, যা জি টিভিতে প্রচারিত হয়েছিল এবং দর্শকদের মধ্যে একটি জনপ্রিয় সিরিয়াল ছিল । পরে তিনি আশিরওয়াদ, দারার, কিটি পার্টি, মিলন, সরকারী, কাইসা ইয়ে ইশক হ্যায় ... আজব সা ঝুঁকি হ্যায় ইত্যাদি ৩৫ টিরও বেশি টিভি সিরিয়াল প্রযোজনা করেছেন,এই সিরিয়ালগুলি হিন্দি বিনোদন টিভি চ্যানেল যেমন ডিডি -১, জি টিভি, স্টার প্লাস, এনডিটিভি ইমেজিন, সনি টিভি, লাইফ ওকে, সাহারা ওয়ান ইত্যাদিতে প্রচারিত হয়েছিল |

ব্যক্তিগত জীবন
মনীষ আর গোস্বামী আর এন এন গোস্বামী এবং বিমলা আর গোস্বামীর ছেলে,তিনি হলেন বহুমুখী ও কিংবদন্তি অভিনেতা, নির্মাতা ও বলিউডের পরিচালক মনোজ কুমারের প্রথম কাজিন ভাই  | তিনি মুম্বই বিশ্ববিদ্যালয় থেকে স্নাতক এবং ১৯৮৭ সালের ১৯ জানুয়ারি অনুরাধা গোস্বামীর সাথে বিবাহ বন্ধনে আবদ্ধ হন | ১৯৯৩ সালে তিনি তার প্রোডাকশন হাউস সিদ্ধন্ত সিনেমাভিশন প্রাইভেট লিমিটেডের সন্ধান পেয়েছিলেন এবং হিট টিভি সিরিয়াল পরম্পরা দিয়ে তাঁর প্রযোজনার যাত্রা শুরু করেছিলেন |

কেরিয়ার
গোস্বামী একজন শ্রদ্ধেয় চলচ্চিত্র পরিবারের লোক, তাঁর মৃত পিতা ১৯৬৭ সালে মুক্তিপ্রাপ্ত জাতীয় পুরস্কার চলচ্চিত্র ইউপিকার প্রযোজিত  এবং ভাই মনোজ কুমার  বিখ্যাত অভিনেতা, প্রযোজক এবং পরিচালক | মুম্বই বিশ্ববিদ্যালয় থেকে স্নাতক (বি.কম) করার পরে, তিনি তার ভাই মনোজ কুমারের চলচ্চিত্র সংস্থায় যোগদান করেছিলেন এবং ১৯৮৭-১৯৮৯ সালে প্রোডাকশন কন্ট্রোলার হিসাবে কাজ করেছিলেন, ১৯৯০ সালে তিনি তার নিজস্ব উচ্চ ব্যান্ড সম্পাদনা স্টুডিও এবং একটি যোগাযোগ কেন্দ্র চালু করেন,তারপরে তিনি নিজের প্রযোজনা সংস্থা খুললেন এবং তার প্রথম শো 'পরম্পরা' প্রযোজনা করলেন | তাঁর প্রোডাকশন হাউসের অধীনে তিনি অনেক টিভি সিরিয়াল প্রযোজনা করেছেন, দুটি টেলি চলচ্চিত্র এবং কয়েকটি টিভি সিরিয়াল প্রাক-প্রযোজনার পর্যায়ে রয়েছে | মণীশ গোস্বামী বহু আগে হৃষীকেশ মুখোপাধ্যায়ের ক্লাসিক কাল্ট কমেডি চলচ্চিত্র চুপকে চুপকে (১৯৭৫) শিরোনামটি নিবন্ধ করেছেন, ভূষণ কুমার এবং লভ রঞ্জন ইতোমধ্যে ১৯৭৫ এর মূল পুনর্নির্মাণের সিদ্ধান্ত নিয়েছে বলে ভূষণের সংস্থার কাছে পৌঁছে যাওয়ার পরে তিনি 'নো আপত্তি' পত্র দিয়ে এই উপাধিটি দিয়েছেন  । ২০১৯ সালে তিনি একতা কাপুরকে তাঁর কমেডি মুভি ড্রিম গার্ল উপাধিও দিয়েছেন |

সামাজিক কর্মকাণ্ড
প্রযোজক মনীষ গোস্বামী তার ছেলে সিদ্ধন্ত গোস্বামীর সাথে একটি প্রাক স্কুল এবং ডে কেয়ার সেন্টার  শুরু করেছেন, উদ্বোধন উপলক্ষে আইকনিক এবং কিংবদন্তি ক্রিকেটার মিঃ সুনীল গাভাস্কার এবং চলচ্চিত্র পরিচালক সুভাষ ঘাই উপস্থাপন করা হয়েছিল |

টেলিভিশন
নীচে মনীষ আর গোস্বামীর ব্যানারে সিদ্ধন্ত সিনেমাভিশন প্রাইভেট লিমিটেডের অধীনে নির্মিত টেলিভিশন শোগুলির তালিকা নীচে দেওয়া হয়েছে।

তথ্যসূত্র

বহিঃসংযোগ

 Siddhant Cinevision Pvt.Ltd.

১৯৬১-এ জন্ম
জীবিত ব্যক্তি
মুম্বইয়ের চলচ্চিত্র পরিচালক
ভারতীয় টেলিভিশন প্রযোজক
মুম্বইয়ের চলচ্চিত্র প্রযোজক
মুম্বই বিশ্ববিদ্যালয়ের প্রাক্তন শিক্ষার্থী
উত্তরপ্রদেশ দিবস

উত্তরপ্রদেশ দিবস () বা ইউপি দিবস-কে ভারতের উত্তরপ্রদেশ রাজ্যের প্রতিষ্ঠাবার্ষিকী হিসাবে পালন করা হয়। প্রতিবছর ২৪ জানুয়ারি দিবসটি পালিত হয়।

ইতিহাস 
১৯৫০ সালের ২৪ জানুয়ারিতে আগ্রা ও অওধ যুক্ত প্রদেশের নামবদল করে প্রদেশটির নামকরণ করা হয় উত্তর প্রদেশ। এর উপর ভিত্তি করে ২০১৭ সালের মে মাসে উত্তরপ্রদেশ সরকার প্রতি বছর ২৪ জানুয়ারি উত্তরপ্রদেশ দিবস বা ইউপি দিবস পালনের ঘোষণা করে।  এই দিবস উদযাপনের প্রস্তাব করেছিলেন রাজ্যপাল রাম নায়েক ।

আরও দেখুন 
 উত্তরপ্রদেশের ইতিহাস
 বিহার দিবস
 ওড়িশা দিবস

তথ্যসূত্র 

জানুয়ারি উদ্‌যাপন
উত্তরপ্রদেশের সংস্কৃতি
ভারতের রাজ্য প্রতিষ্ঠাবার্ষিকী
বিহার দিবস

বিহার দিবস (𑂥𑂱𑂯𑂰𑂩 𑂠𑂱𑂫𑂮) হচ্ছে ভারতের বিহার রাজ্যের প্রতিষ্ঠাবার্ষিকী হিসেবে পালিত দিবস। প্রতি বছর ২২ মার্চে দিবসটি পালন করা হয়।  ১৯১২ সালে ব্রিটিশরা বাংলা প্রদেশ থেকে পৃথক করে এই প্রদেশ (পরবর্তীতে রাজ্য) গঠন করে করেছিল।  এই  দিবস উপলক্ষে দদিনটি বিহারের সরকারি ছুটির দিন। 

মুখ্যমন্ত্রী নীতীশ কুমারের আমলে বিহার সরকার বিহার দিবস পালন বড় আকারে উদ্‌যাপন শুরু করে। ভারত ছাড়াও, আমেরিকা যুক্তরাষ্ট্র, জার্মানি,  ব্রিটেন, স্কটল্যান্ড,  অস্ট্রেলিয়া, কানাডা, বাহরাইন, কাতার, সংযুক্ত আরব আমিরাত, ত্রিনিদাদ ও টোবাগো এবং মরিশাস সহ বিভিন্ন দেশে অবস্থানরত বিহারিরা দিবসটি উদ্‌যাপন করে থাকে।

পালন 
প্রতি বছর বিহার সরকার একটি প্রজ্ঞাপন জারি করে ২২ মার্চকে বিহার দিবস হিসাবে পালনের জন্য সরকারি ছুটি ঘোষণা করে। এই ছুটি রাজ্য ও কেন্দ্রীয় সরকারের আওতাধীন সমস্ত অফিস এবং সংস্থাগুলির জন্য প্রযোজ্য। পাশাপাশি স্কুল-কলেজের শিক্ষার্থীরা বিভিন্ন অনুষ্ঠানের আয়োজন করে তাতে অংশ নিয়ে যথাযোগ্য মর্যাদার সাথে এই দিনটি উদ্‌যাপন করে।

আরও দেখুন 

 ওড়িশা দিবস
 উত্তরপ্রদেশ দিবস

তথ্যসূত্র 

ভারতের রাজ্য প্রতিষ্ঠাবার্ষিকী